Kluis by vulstasie oopgeblaasArgieffoto Die polisie in die Oos-Kaap ondersoek ŉ saak van sakeroof nadat ŉ kluis by ŉ vulstasie in Uitenhage oopgeblaas is. Sers. Majola Nkohli, woordvoerder van die polisie, het gesê drie mans, waarvan twee met vuurwapens gewapen was, het Saterdagaand omstreeks 23:45 by die vulstasie in Cuylerstraat ingestorm het. “Die rowers het springstof gebruik om ŉ kluis oop te blaas terwyl personeellede in ŉ stoorkamer toegesluit is.” Die rowers het met ŉ onbekende bedrag kontant in ŉ onbekende wegkomvoertuig van die toneel gevlug. “Die polisie volg alle leidrade op.”